تۆرک ائلچی سردار قیلیچ تورکیه جمهوریتینین ارمنیستان‌داکی اؤزل نماینده‌سی تعیین ائدیلدی.
قرار، جمهورباشقانی رجب طیب اردوغانین امضاسی ایله «رسمی قازئت»ده یاییملاندی.
خاریجی ایشلر باخانی مؤولود چاووش‌اوغلو داها اؤنجه ارمنیستانا اؤزل نماینده تعیین ائدیله‌جگینی آچیقلامیشدی.
چاووش‌اوغلو آچیقلاماسین‌دا،
«نورماللاشما آددیملاری اوچون قارشیلیق‌لی اؤزل نماینده گؤره‌ولندیره‌جییک، هر آددیم‌دا آذربایجانلا بیرلیک‌ده حرکت ائده‌جییک» دئمیشدی.
